cyanic-selkie/wikianc huggingface dataset:
কার্ল নাগেলি
অবদান
লেখক সাইমন মোয়ার "গ্রেগর মেন্ডেল:বংশগতিবিদ্যার বীজ বপন"(গ্রেগর মেন্ডেল:প্ল্যান্টিং দ্য সিডস অব জেনেটিক্স) গ্রন্থে নাগেলি ও গ্রেগর জোহান মেন্ডেলের পত্রালাপের আকর্ষণীয় বিবরণ প্রদান করেন। মোয়ার বলেন, মোরাভিয়া থেকে নাগেলি মেন্ডেলের সাথে পত্রালাপ করছিলেন। ১৮৮৪ সালে মেন্ডেল যখন পরলোকগমন করেন, নাগেলি তখন জৈব বিবর্তনের যান্ত্রিক ও শারীরতাত্ত্বিক তত্ত্ব বইটির উপর কাজ করছিলেন। তিনি "ইডিওপ্লাজম"-এর ধারণা প্রদান করেন, যাকে তিনি উত্তরাধিকারসূত্রে প্রাপ্ত বৈশিষ্ট্যের সঞ্চালক হিসেবে বিবেচনা করেন। মোয়ার লক্ষ্য করেন, ফন নাগেলির গ্রন্থে মেন্ডেলের কাজের বিন্দুমাত্র উল্লেখ নেই।
নাগেলি ও হুগো ফন মোল প্রথম কোষপ্রাচীর ও কোষের বাকি উপাদানগুলো পৃথক করেন। পরবর্তীতে বাকি উপাদানগুলোর নাম ১৮৪৬ সালে প্রোটোপ্লাজম দেওয়া হয়।
নাগেলি ১৮৫৮ সালে জাইলেম, ফ্লোয়েম ও মেরিস্টেম শব্দগুলো উদ্ভাবন করেন।
হারুন-অর-রশীদ (কৃষিতত্ত্ববিদ)
হারুন-অর-রশীদ (জন্ম: ১ জুলাই ১৯৫৪) একজন বাংলাদেশী কৃষিতত্ত্ববিদ। তিনি পটুয়াখালী বিজ্ঞান ও প্রযুক্তি বিশ্ববিদ্যালয়ের (পবিপ্রবি) কৃষিতত্ত্ব বিভাগের অধ্যাপক এবং বিশ্ববিদ্যালয়টির সাবেক উপাচার্য।
প্রাথমিক জীবন ও শিক্ষা
হারুন-অর-রশীদ ১৯৫৪ সালের ১ জুলাই ঝালকাঠির রাজাপুর উপজেলার সাঙ্গর গ্রামে জন্মগ্রহণ করেন। তার বাবা আবদুল কাদের আকন এবং মা সোনা বারু। তিনি যশোর শিক্ষা বোর্ডের অধীনে ১৯৬৯ সালে মাধ্যমিক এবং ১৯৭১ সালে উচ্চমাধ্যমিক পাস করেন।
তিনি তৎকালীন সোভিয়েত রাশিয়ার কুবান এগ্রিকালচারাল ইনস্টিটিউট থেকে ১৯৮২ সালে কৃষিতত্ত্বে স্নাতকোত্তর এবং রাশিয়ার কুবান স্টেট এগ্রেরিয়ান ইউনিভার্সিটি থেকে শস্য বিজ্ঞানের উপর গবেষণার জন্য ১৯৯২ সালে পিএইচডি ডিগ্রি অর্জন করেন।
কর্মজীবন
হারুন-অর-রশীদ ১৯৮২ সালে তৎকালীন পটুয়াখালী কৃষি কলেজে (পরবর্তীকালে পবিপ্রবি) শিক্ষকতা জীবন শুরু করেন। তিনি কলেজটির অধ্যক্ষ হিসেবেও দায়িত্ব পালন করেন।
হারুন পটুয়াখালী বিজ্ঞান ও প্রযুক্তি বিশ্ববিদ্যালয়ের কৃষিতত্ত্ব বিভাগে দীর্ঘদিন অধ্যাপনা করেছেন। কর্মজীবনে তিনি বিশ্ববিদ্যালয়টির কৃষি অনুষদের ডিন, পিজিএসের ডিন, ডিনস্ কাউন্সিলের আহ্বায়ক, প্রভোস্ট, পরিচালক (পরিকল্পনা, উন্নয়ন ও ওয়ার্কস্), রিজেন্ট বোর্ডের সদস্য, বঙ্গবন্ধু পরিষদের সভাপতিসহ বিভিন্ন গুরুত্বপূর্ণ পদে অধিষ্ঠিত ছিলেন।
হারুন-অর-রশীদ ২০০৮ সালে আট মাস মেয়াদে পটুয়াখালী বিজ্ঞান ও প্রযুক্তি বিশ্ববিদ্যালয়ের উপাচার্য ছিলেন। তিনি পুনরায় ২০১৭ সালের ৫ জানুয়ারি থেকে পরবর্তী চার বছর পবিপ্রবির উপাচার্য হিসেবে দায়িত্ব পালন করেন।
সদস্যপদ
তিনি বাংলাদেশ কৃষিতত্ত্ব সমিতি ও কৃষিবিদ ইনস্টিটিউশন বাংলাদেশসহ বিভিন্ন পেশাজীবী সংগঠনের সদস্য।
বিয়াঙ্কা কাস্তাফিয়র
বিয়াঙ্কা কাস্তাফিয়র অথবা বিয়াঙ্কা কাস্তাফিওরে, "মিলানের কোকিলকণ্ঠী", হার্জের আঁকা দুঃসাহসী টিন‌টিন কমিকস সিরিজের একটি প্রধান চরিত্র। তিনি একজন অপেরা গায়িকা হলেও ঘটনাচক্রে টিনটিনের বিভিন্ন অভিযানে বারবার জড়িয়ে পড়েন। আর তার আচার-আচরণ পছন্দ হয় না ক্যাপ্টেন হ্যাডকের, সচরাচর নাবিকদের যেমন ভাবা হয়। কাস্তাফিয়র কৌতুকপ্রদভাবে আত্মমুগ্ধ, খেয়ালী, ভুলোমনা এবং বেশি কথা বলেন; আর তিনি জানেননা যে, তার গলা কত খনখনে এবং কণ্ঠ সাংঘাতিক উঁচু। তবে তিনি আসলে উদারমনের মানুষ, অমায়িক এবং যথেষ্ট ধনী।
ইতালীয় ভাষায় তার নামের প্রথমাংশের অর্থ "সাদা" (স্ত্রী), আর দ্বিতীয়াংশের অর্থ "পবিত্র ফুল"।
রাজ কুমারী থাপা
রাজ কুমারী থাপা সিকিমের একজন ভারতীয় জনতা পার্টির রাজনীতিবিদ। তিনি সিকিম ডেমোক্রেটিক ফ্রন্টের প্রার্থী হিসাবে ২০১৯ সালের সিকিম বিধানসভা নির্বাচনে রাঙ্গাং-ইয়াংগাং নির্বাচনী এলাকা থেকে নির্বাচিত হয়েছেন কিন্তু পরে তিনি ভারতীয় জনতা পার্টিতে যোগ দেন।
জেনিফার কোতোয়াল
জেনিফার কোতওয়াল হলেন একজন ভারতীয় অভিনেত্রী এবং একজন মডেল যিনি প্রধানত কন্নড় ভাষার চলচ্চিত্রে অভিনয় করেছেন। তিনি জোগী ছবিতে তার ভূমিকার জন্য সর্বাধিক পরিচিত।
২০১৫ সালে তিনি ওহ মাই গোল্ডের একটি সিজনের জন্য ভ্রমণ হোস্ট ছিলেন যা ট্র্যাভেল অ্যান্ড লিভিং চ্যানেলে সম্প্রচারিত হয়েছিল
২০০১ জম্মু ও কাশ্মীর বিধানসভায় জঙ্গি হামলা
হামলা
অফিস ছুটির পর দুপুর দুটোয় বিস্ফোরণটি ঘটে। একজন জঙ্গি বিস্ফোরক-ভর্তি জিপ নিয়ে মূল ফটকের সামনে এসে বিস্ফোরণ ঘটায়। অন্যান্য জঙ্গিরা বিধানসভা ভবনে ঢুকে গিয়ে নিয়ন্ত্রণ নিজের হাতে তুলে নেয়। কয়েক ঘণ্টা নিরাপত্তারক্ষীদের সঙ্গে সংঘর্ষের পর সব জঙ্গিই মারা যায়। বিধায়কেরা কেউ নিহত হয়নি। কারণ বিধানসভা ভবনটি এই ঘটনার কিছুদিন আগে একটি অগ্নিকাণ্ডে ক্ষতিগ্রস্ত হওয়ায় বিধায়কেরা অন্য একটি অস্থায়ী ভবনে কাজ চালাচ্ছিলেন। প্রবীণ নেতারা বিধানসভায় ছিলেন না। বিধানসভার অধ্যক্ষকে নিরাপত্তারক্ষীরা নিরাপদে বাইরে বের করে আনতে পেরেছিল।
প্রতিক্রিয়া
জইশ-ই-মুহাম্মদ জঙ্গিগোষ্ঠীটি এই বিস্ফোরণের দায় স্বীকার করে। তারা পাকিস্তানি নাগরিক ওয়াজাহাত হুসেনকে আত্মঘাতী জঙ্গি বলে উল্লেখ করে। এর পর ভারত সরকার কঠোর ভাষায় পাকিস্তান সরকারকে প্রতিক্রিয়া জানায়। এই প্রতিবাদপত্রে বলা হয়েছিল, “সীমান্তের ওপারে ঘৃণা ও সন্ত্রাসের চর্চা ভারত মেনে নেবে না। ভারতের ধৈর্যের সীমা আছে।” জম্মু ও কাশ্মীরের তৎকালীন মুখ্যমন্ত্রী ফারুক আব্দুল্লাহ জঙ্গি হানায় নিহত ৩৮ জনকে শহিদ আখ্যা দেন এবং পাকিস্তানের বিরুদ্ধে ষড়যন্ত্রের অভিযোগ আনেন। তিনি বলেছিলেন, “পাকিস্তানের বিরুদ্ধে এখনই যুদ্ধ ঘোষণা করে জঙ্গি প্রশিক্ষণ শিবিরে বোমা নিক্ষেপ করা উচিত। আমাদের ধৈর্য শেষ হয়ে আসছে।”
গন্দরওয়ারা
গন্দরওয়ারা (Gadarwara) ভারতের মধ্য প্রদেশ রাজ্যের নরসিংহপুর জিলা জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৩৪২ মিটার (১১২২ ফুট)।
জনসংখ্যার উপাত্ত
ভারতের ২০০১ সালের আদমশুমারি অনুসারে গন্দরওয়ারা শহরের জনসংখ্যা হল ৩৭,৮৩৭ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৭১%। পুরুষদের মধ্যে সাক্ষরতার হার ৭৭% এবং নারীদের মধ্যে এই হার ৬৫%। সারা ভারতের সাক্ষরতার হার ৫৯.৫%, তার চাইতে গন্দরওয়ারা এর সাক্ষরতার হার বেশি।
এই শহরের জনসংখ্যার ১৩% হল ৬ বছর বা তার কম বয়সী।
রাখাল চিত্রকর
রাখাল চিত্রকর (১৯শ/২০শ শতাব্দী) একজন খ্যাতনামা বাঙালি পটুয়া বা পটশিল্পী।
অবদান
বীরভূম জেলা র সরধা গ্রামে জন্ম। পিতার নাম মহতাব। তাদের পূর্বপুরুষের অনেকেই নাম-করা পটশিল্পী ছিলেন। তাঁর প্ৰপিতামহ মানিক চিত্রকর, পিতামহ কৈলাস এবং পিতা মহতাব সকলেই বীরভূমের বিখ্যাত যম-পটচিত্র অঙ্কনে পারদর্শী ছিলেন। তিনি মনে করতেন, হাত হাতি ঘোড়া/তিন টিপন্যার গোড়া অর্থাৎ যে হাত হাতি ও ঘোড়া আঁকতে পারে সে জগৎসংসারের যাবতীয় বিষয় আঁকতে পারবে। তাঁর পুত্র বাকুর মূল জীবিকাও ছিল প্ৰতিমা-নির্মাণ ও পট অঙ্কন। রাখাল চিত্রকরের কাছেই বাকুর শিল্পশিক্ষা।
সারিকাইত ইউনিয়ন
আয়তন
সারিকাইত ইউনিয়নের আয়তন ৮৪০৫ একর (৩৪.০২ বর্গ কিলোমিটার)। (২০০৭ সালের তথ্য অনুযায়ী)
জনসংখ্যা
২০১১ সালের পরিসংখ্যান অনুযায়ী সারিকাইত ইউনিয়নের লোকসংখ্যা ২৬,৯৩২ জন। এর মধ্যে পুরুষ ১২,৯৯১ জন এবং মহিলা ১৩,৯৪১ জন।
অবস্থান ও সীমানা
সন্দ্বীপ উপজেলার দক্ষিণাংশে সারিকাইত ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১৪ কিলোমিটার। এ ইউনিয়নের উত্তরে মাইটভাঙ্গা ইউনিয়ন, পূর্বে ও দক্ষিণে মগধরা ইউনিয়ন এবং পশ্চিমে সন্দ্বীপ চ্যানেল ও নোয়াখালী জেলার হাতিয়া উপজেলার চর ঈশ্বর ইউনিয়ন।
প্রশাসনিক কাঠামো
সারিকাইত ইউনিয়ন সন্দ্বীপ উপজেলার আওতাধীন ১৬নং ইউনিয়ন পরিষদ। এটি জাতীয় সংসদের ২৮০নং নির্বাচনী এলাকা চট্টগ্রাম-৩ এর অংশ। এ ইউনিয়নের প্রশাসনিক কার্যক্রম সন্দ্বীপ থানার আওতাধীন। এটি সারিকাইত মৌজা নিয়েই গঠিত। এ ইউনিয়নের গ্রামগুলো হল:
ইতিহাস
ব্রিটিশ শাসনামলের আনুমানিক ১৯৪৩ সালে প্রথম মাইটভাঙ্গা ও সারিকাইত এই ২টি গ্রাম নিয়ে মাইটভাঙ্গা ইউনিয়ন গঠিত হয়। ঐ সময়ে ইউনিয়নের চেয়ারম্যানকে গ্রাম প্রেসিডেন্ট বলা হত। ১৯৫০ সালে পাকিস্তান শাসনামলে গ্রাম প্রেসিডেন্ট এর পদকে ইউনিয়ন চেয়ারম্যান পদবী ঘোষণা করা হয়। ১৯৫৪ সালে প্রথম গ্রাম প্রেসিডেন্ট হন মৃত খান বাহাদুর খবিরুল হক । তারপর পর্যায়ক্রমে মৃত জনাব মোস্তানছের বিল্লা প্রেসিডেন্ট এর দায়িত্ব পালন করেন।  তিনিই মুক্তিযুদ্ধ চলাকালে অত্র ইউনিয়নের চেয়ারম্যান ছিলেন। ১৯৭১ এ বাংলাদেশ স্বাধীন হবার পর পরবর্তী সময়ে  মাস্টার হাফিজুর রহমান ১৫নং মাইটভাঙ্গা  ইউনিয়ন পরিষদ চেয়ারম্যানের দায়িত্ব পালন করেন। ১৯৮৫ সালে প্রশাসনিক কাজের সুবিধার্থে তৎকালীন প্রশাসক মাইটভাঙ্গা ইউনিয়ন থেকে সাতঘরিয়া গ্রামকে পৃথক করে সারিকাইত নামে আলাদা ইউনিয়ন গঠন করা হয়। তবে ঐ সময়ে গরুর গাড়ি ছিল এ অঞ্চলের একমাত্র যোগাযোগ স্থাপনকারী বাহন।
শিক্ষা ব্যবস্থা
সারিকাইত ইউনিয়নের সাক্ষরতার হার ৩৯.৪৯%। এই ইউনিয়নে ২টি মাধ্যমিক বিদ্যালয়, ৩টি মাদ্রাসা, ১৩টি প্রাথমিক বিদ্যালয় ও ১টি আনন্দ স্কুল রয়েছে।
যোগাযোগ ব্যবস্থা
উপজেলা সদর থেকে সারিকাইত ইউনিয়নে যোগাযোগের প্রধান সড়ক সন্দ্বীপ-সারিকাইত সড়ক। যোগাযোগ মাধ্যম টেক্সী, মোটর সাইকেল ও রিক্সা।
খাল ও নদী
সারিকাইত ইউনিয়নের পশ্চিমে বঙ্গোপসাগর। এছাড়া ছোট ছোট অনেক খাল রয়েছে।
হাট-বাজার
সারিকাইত ইউনিয়নের প্রধান হাট/বাজার হল কাজীপাড়া তেমাথা বাজার।
বেলিজ জাতীয় ক্রিকেট দল
বেলিজিয়ো জাতীয় ক্রিকেট দল আন্তর্জাতিক ক্রিকেট-এ বেলিজ-এর প্রতিনিধিত্ব করে। ১৯৯৭ সাল থেকে বেলিজ আইসিসি এর অনুমোদিত সদস্য। কিন্তু তা সত্ত্বেও তারা ২০০৪ সালের পূর্বে কোন ম্যাচ খেলে নি। ২০০৪ সালে তারা আইসিসি আমেরিকাস চ্যাম্পিয়নশিপ-এর বাছাই-পর্বে অংশ নেয়। বর্তমানে তারা আইসিসি আমেরিকাস চ্যাম্পিয়নশিপ-এর তৃতীয় বিভাগে খেলে।
বেন্টলি
thumb|Bentley's winged "B" badge and bonnet (hood) ornament বেন্টলি মোটরস লিমিটেড একটি জার্মান অধিকৃত ব্রিটিশ বিলাসবহুল গাড়ি নির্মাতা প্রতিষ্ঠান. ১৯১৯ সালের ১৮ জানুয়ারি বেন্টলি প্রতিষ্ঠিত হয়।
গানা ডট কম
গানা ডট কম (gaana.com) হল ভারতের বৃহত্তম বাণিজ্যিক মিউজিক স্ট্রিমিং পরিষেবা যেখানে ২০ কোটিরও বেশি মাসিক ব্যবহারকারী রয়েছে৷ এটি ২০১০ সালের এপ্রিল মাসে টাইমস ইন্টারনেট চালু করা করে, ভারতীয় এবং আন্তর্জাতিক উভয় সঙ্গীত সামগ্রী এখানে পাওয়া যায়। সমস্ত ভারতীয় সঙ্গীত সমূহ বিশ্বব্যাপী ব্যবহারকারীদের জন্য উপলব্ধ। গানা ডট কম অসমীয়া, বাংলা, ভোজপুরি, ইংরেজি, গুজরাটি, হিন্দি, কন্নড়, উর্দু, ওড়িয়া, মারাঠি, পাঞ্জাবি, তামিল, তেলুগু, মৈথিলি, মালায়ালাম সহ অন্যান্য আরও ২১টি ভারতীয় আঞ্চলিক ভাষার সঙ্গীত সরবরাহ করে।
গানা ডট কম ব্যবহারকারীদের তাদের প্লেলিস্টগুলিকে সর্বজনীন করার অনুমতি দেয় যাতে সেগুলি অন্য ব্যবহারকারীরা দেখতে পারে৷ তারা দেখতে পারেন এবং নিজের পছন্দের প্লেলিস্ট তালিকা তৈরি করতে পারেন। এর মোবাইল অ্যাপটি অ্যান্ড্রয়েড, আইওএস এবং উইন্ডোজের মতো প্রায় সব জনপ্রিয় অপারেটিং সিস্টেম সমর্থন করে। গানার দাম প্রতি মাসে ₹৯৯ (ভারতের মধ্যে) এবং $৩.৯৯ (ভারতের বাইরের সদস্যদের জন্য)।
আত-তাকওয়া মসজিদ, সিরেবন
আত-তাকওয়া মসজিদ বা আত-তাকওয়া গ্র্যান্ড মসজিদ হলো ১৯১৮ সালে প্রতিষ্ঠিত পশ্চিম জাভার সিরেবন শহরের একটি ঐতিহাসিক মসজিদ। বর্তমানে এটি সিরেবনের একটি জামাতীয় মসজিদ (জামে মসজিদ) এবং শহরের একটি প্রতীক হিসাবে বহুল পরিচিত। মসজিদটি ইসলামি শিক্ষার পাশাপাশি জনসেবা প্রদান করে। যেমন: রক্তদান এবং একটি বিনামূল্যের অ্যাম্বুলেন্স ইত্যাদি।
ইতিহাস
মসজিদটি কেজাকসান নামে একটি গ্রামে প্রতিষ্ঠিত হয়। প্রাথমিকভাবে, এটি দুটি বিভাগ নিয়ে গঠিত: প্রথমটি মসজিদের তাজুগ আগুং (বর্তমান: আত-তাকওয়া মসজিদ) নামে ব্যবহৃত হয় এবং অন্যটি আলুন-আলুন (বর্তমান: কেজাকসান স্কোয়ার) হিসাবে ব্যবহৃত হয়।
প্রথমে, মসজিদটির নামকরণ করা হয় তাজুগ আগুং নামে। কিন্তু, প্রাচীন কাঠামো এবং উপাসকদের ক্রমবর্ধমান চাহিদার কারণে "সিরেবন সিটি কাউন্সিল অব রিলিজিয়াস অ্যাফেয়ার্স" -এর প্রধান আর.এম. আরহাথা এর মাথায় একটি ধারণা আসে। তিনি তাজুগ আগুংকে সংস্কার করে এটির নাম পরিবর্তন করে আত-তাকওয়া মসজিদ রাখার প্রস্তাবণা করেন।
তাজুগ আগুং নামটি মোটামুটিভাবে "মহান মসজিদ" এর সাথে মিলে যায় এবং যেহেতু কাসেপুহানে বর্তমান কালের সাং সিপ্টা রাসার মহান মসজিদ নামে আগে থেকেই একটি মহান মসজিদ অবস্থিত ছিল, তাই কর্মকর্তারা "মহান মসজিদ" নামের দুটি মসজিদ থাকাকে অযৌক্তিক বলে মনে করেন। ১৯৫১ সালে মসজিদটির পুনর্নির্মাণ শুরু হয় এবং ১৯৬৩ সালে এটি আত-তাকওয়া নামে উদ্বোধন করা হয়।
স্থাপত্য
মসজিদটিতে জাভানিজ ইসলামি স্থাপত্য শৈলীর বৈশিষ্ট্য রয়েছে। যার একটি জুরাই ছাদ রয়েছে। এছাড়া, এতে চারটি ছোট মিনার এবং ৬৫ মিটার উচ্চতাবিশিষ্ট একটি প্রধান মিনার রয়েছে। সম্মুখভাগে প্রাধান্য পেয়েছে দুই-বাক্যের শাহাদাহ্‌ ক্যালিগ্রাফিসহ সোনালি রঙের শিলালিপি। শিলালিপিগুলো ব্রাজিলের আসল গ্রানাইটের উপরে কাচের-চাঙ্গা সিমেন্ট দিয়ে তৈরি। সাদা ফ্রেমটি প্রধান ফটকের সোনালি রঙকে আরও আকর্ষণীয় করে তোলে।
বাগানের ছয়টি স্তম্ভের উপর প্রদীপ দিয়ে সাজানো, যা ফটকের প্রবেশপথকে আরও আকর্ষনীয় করে। মসজিদের পুরো মেঝে ও দেয়ালে এবং সেইসাথে মসজিদের স্তম্ভগুলোতে গ্রানাইট ব্যবহার করা হয়। কলামগুলো ইসলামি স্থাপত্যের অলঙ্কারে সজ্জিত। তবে, অন্যান্য দালানের মতো মসজিদের দেয়ালগুলো কাচ-ঢাকা জানালা দিয়ে সজ্জিত নয়। ভেতরের ও বাইরের বাতাস নির্বিঘ্নে প্রবাহিত হওয়ার জন্য বড় জানালাগুলো খোলা রাখা হয়। রাস্তাসংলগ্ন চত্বরে ১০টি খেজুর গাছ লাগিয়ে মসজিদের বাইরে ছায়ার ব্যবস্থা করা হয়, যেগুলো উভয় পাশে দুটি ফোয়ারা দ্বারা সম্পৃক্ত।
দিল্লি রাম থাপা
দিল্লি রাম থাপা সিকিমের একজন ভারতীয় জনতা পার্টির রাজনীতিবিদ। তিনি সিকিম ডেমোক্রেটিক ফ্রন্টের প্রার্থী হিসাবে ২০১৯ সালের সিকিম বিধানসভা নির্বাচনে আপার বুরতুক নির্বাচনী এলাকা থেকে নির্বাচিত হন কিন্তু পরে তিনি ভারতীয় জনতা পার্টিতে যোগ দেন।
গিরাটগঞ্জ
গিরাটগঞ্জ (Gairatganj) ভারতের মধ্য প্রদেশ রাজ্যের রায়সেন জেলার একটি শহর।
জনসংখ্যার উপাত্ত
ভারতের ২০০১ সালের আদমশুমারি অনুসারে গিরাটগঞ্জ শহরের জনসংখ্যা হল ৮০৯৫ জন। এর মধ্যে পুরুষ ৫৩% এবং নারী ৪৭%।
এখানে সাক্ষরতার হার ৭১%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬৫%। সারা ভারতের সাক্ষরতার হার ৫৯.৫%, তার চাইতে গিরাটগঞ্জ এর সাক্ষরতার হার বেশি।
এই শহরের জনসংখ্যার ১৭% হল ৬ বছর বা তার কম বয়সী।
গিয়ার উৎপাদন
গিয়ার উৎপাদন বলতে গিয়ার তৈরীকে বুঝায়। গিয়ার নানান ভাবে তৈরি করা হয় যেমন কাস্টিং, ফরজিং, পাউডার ধাতুবিদ্যা আর ব্লেঙ্কিং। সাধারনত উপযুক্ত আকার আকৃতি এবং উপরিভাগ মসৃনকারক মেশিনের মাধ্যমে করা হয়। গিয়ার মেশিনে এ অর্ধ মসৃন যন্ত্রাংশ তৈরির প্রাথমিক ধাপ হল ব্লেঙ্কিং ওপারশন, গিয়ার মেশিনের প্রাথমিক উৎপাদ কে বলা হয় ব্ল্যাংক।
উপকরণ নির্বাচন
গিয়ারের নিম্নলিখিত বৈশিষ্ট্য থাকতে হবে:
গিয়ার উৎপাদন প্রক্রিয়া
গেয়ার ব্লেঙ্ক কে কাটিং এবং ফিনিশিং এর মাধ্যমে নানানভাবে উপযুক্ত আকার দেওয়া যায়।
গিয়ার
গিয়ার ফর্ম কাটিং এ ,গেয়ার খাজের সাথে কাটিং তলের একটি আইডেন্টিকেল শেপ থাকে। কাটা গিয়ার দাঁত গঠনে দুটি মেশিনিং অপারেশন, মিলিং এবং ব্রোচিং করা যেতে পারে।
ফর্ম মিলিং
ফর্ম মিলিংয়ে, একটি ফর্ম কাটার নামে পরিচিত কাটারটি গিয়ার খাজ তৈরির জন্য যথাযথ গভীরতায় গিয়ার খাজের দৈর্ঘ্যের সাথে এক্সিয়ালি অগ্রসর হয়। প্রতিটি খাজ কাটার পরে, কাটারটি খুলে ফেলা হয়, গিয়ার ব্লেঙ্ক ঘোরানো হয় এবং কাটারটি অন্য খাজ কাটতে শুরু করে।।সবগুলো খাজ কাটা না হওয়া পর্যন্ত চলতে থাকে।
ব্রোচিং
ব্রোচিং গিয়ার খাজ তৈরিতেও ব্যবহার করা যেতে পারে এবং এটি অভ্যন্তরীণ খাজে বিশেষত প্রযোজ্য। প্রক্রিয়াটি দ্রুত এবং উচ্চ মাত্রিক নির্ভুলতার সাথে সূক্ষ্ম সারফেস উৎপাদন  করে। তবে, যেহেতু ব্রোচ ব্যয়বহুল এবং বিভিন্ন আকারের গিয়ারের জন্য আলাদা  ব্রোচ প্রয়োজন, এই পদ্ধতিটি মূলত উচ্চ-মানসম্পন্ন উৎপাদনের জন্য উপযুক্ত।
গিয়ার জেনারেশন
গিয়ার জেনারেশনে, খাজগুলির তলদেশগুলি কাটারের পরবর্তী অবস্থানগুলির একটি রূপরেখা হিসাবে প্রাপ্ত হয়, যা গিয়ারের জোড়ের মধ্যে গিয়ারের সাথে সাদৃশ্যপূর্ণ আকৃতি দিয়ে থাকে। শেপিং এবং মিলিংয়ের জন্য নিযুক্ত দুটি মেশিন প্রক্রিয়া রয়েছে। ব্যবহৃত বিভিন্ন কাটিয়া সরঞ্জামের জন্য এই প্রক্রিয়াগুলির বেশ কয়েকটি পরিবর্তন রয়েছে।
গিয়ার হবিং
গিয়ার হবিং একটি মেশিনিং প্রক্রিয়া যেখানে গিয়ার দাঁতগুলি ক্রমবর্ধমানভাবে একটি হেলিকাল কাটিয়া টুলের মাধ্যমে কয়েকটি পর্যায়ক্রমিক কাট দ্বারা উৎপাদিত হয়। হবিং এর সমস্ত গতি ঘূর্ণন গতি এবং হাব এবং গিয়ার ব্লেংক দুটি খাজ কাটা না হওয়া পর্যন্ত দুটি গিয়ারের মধ্যে  জোরে ঘুরতে থাকে।
ফিনিশিং প্রক্রিয়া
সারফেস ফিনিশিং এবং সঠিক মাপের জন্য উপরের আলোচিত পদ্ধতিগুলো যথেষ্ট নাও হতে পারে।নানান প্রচলিত ফিনিশিং প্রক্রিয়া রয়েছে যেমন শেভিং এবং গ্রাইন্ডিং, হ্যানিং এবং ল্যাপিং
গোশত
গোশত নরম মাংসকে বোঝায়, যা দীর্ঘ সময় ধরে রান্না করা হয় এবং এটি ভারতীয় উপমহাদেশ, মধ্য এশিয়া, মধ্য প্রাচ্যের বেশ কয়েকটি রন্ধনশৈলীতে রন্ধনের উপাদান হিসাবে ব্যবহৃত হয়। শব্দটির উদ্ভব হয় ফার্সি শব্দ গোশত گوشت থেকে যার অর্থ "মাংস", বিশেষত ছাগলের মাংস।
ভারতে, বেশিরভাগ গোশতজাতীয় খাবারের মধ্যে ছাগলের মাংস থাকে। ভারতে, "মটন" শব্দটি ইংরেজিভাষী বিশ্বের অন্য অন্যান্য দেশের মত একটি বড় ভেড়ার মাংসকে না বুঝিয়ে, তার পরিবর্তে ছাগলের মাংসকে বোঝায়। যখন ভারতীয় খাদ্যগুলোকে পশ্চিমা খাদ্য হিসেবে অভিযোজন করা হয়, তখন মেষশাবকের মাংস প্রায়শই অভিযোজনে ব্যবহৃত হয়। ফলে এটি একটি সাধারণ ভুল ধারণা তৈরি করেছে যে গোশত মানে "মেষশাবক"।
জনপ্রিয় ভারতীয় উপমহাদেশের খাবার বিরিয়ানি ও সেইসাথে আফগানি বিরিয়ানির একটি প্রাথমিক উপাদান হল গোশত।
এগুলির মধ্যে রয়েছে:
সোহরাব হোসেন
সোহরাব হোসেন (৯ এপ্রিল ১৯২২ - ২৭ ডিসেম্বর ২০১২) বাংলাদেশের একজন নজরুল সঙ্গীত শিল্পী। তিনি ভারতের পশ্চিমবঙ্গের নদীয়া জেলার রানাঘাট শহরের কাছাকাছি আয়েশতলা পল্লী গ্রামে ১৯২৩ সালে জন্মগ্রহণ করেন।
প্রাথমিক জীবন
সোহরাব হোসেনের মায়ের বংশের দিকে গান বাজনার চল ছিল। গ্রামে তিনি ছোটবেলা থেকে গান বাজনা শুনতেন। তার যখন বয়স ৯ বছর তখন তিনি নজরুলের গান শোনেন রানাঘাটে। তিনি জয়নুল আবেদীন নামের একজন শিক্ষকের কাছে প্রথম তালিম নেন। গ্রাম থেকে গোপীমাঝির নৌকায় রানাঘাট যাওয়ার সময় ক্লাস ফাইভে পড়ার সময় জমিদার ক্ষীরোদ পাল চৌধুরীর নজরে পড়ে তার গান। জমিদার বাবু তাকে সঙ্গীত শিক্ষক ঠিক করে দেন যার নাম ছিল কিরণ দে চৌধুরী। চূর্ণি নদী পার হয়ে তিনি নিয়মিত যাওয়া আসা করতেন। এছাড়াও নজরুল সঙ্গীত শিল্পী পূরবী দত্তের বাড়িতে তার দাদার গানের শিক্ষার আসরে তিনি গান শুনতে যেতেন। গ্রামোফোন রেকর্ডে কোন গান শুনে তিনি তা গলায় তুলে নিতে পারতেন। অবশ্য পরিবার থেকে তার এই গান প্রীতি ভাল চোখে দেখা হয়নি। তার বড়ভাই তার লেখাপড়া বন্ধ করে দিয়ে ব্যবসার কাজে তাকে নিয়ে নেন।
ছাত্র-ছাত্রীরা
তার স্বনামধন্য ছাত্র-ছাত্রীদের মধ্যে খায়রুল আনাম শাকিল, সনজীদা খাতুন, আতিকুল ইসলাম, লায়লা আর্জুমাদ বানু, ইসমত আরা, সাদিয়া আফরিন মল্লিক, মাহমুদুর রহমান বেনুর নাম উল্লেখ যোগ্য।
সম্মাননা
নজরুল সঙ্গীতে অসামান্য অবদানের জন্য সোহরাব হোসেন ১৯৮০ সালে স্বাধীনতা পুরস্কার পেয়েছেন। এছাড়াও তিনি নজরুল একাডেমী পদক, চ্যানেল আই সম্মননা প্রভৃতি লাভ করেছেন। ২০০৯ সালে সোহরাব হোসেন নজরুল বিশ্ববিদ্যালয় সম্মাননা লাভ করেন।
দেমোক্রিতিয় ও এপিকুরিয় প্রকৃতির দর্শনের পার্থক্য
দেমোক্রিতিয় ও এপিকুরিয় প্রকৃতির দর্শনের পার্থক্য (Differenz der demokritischen und epikureischen Naturphilosophie) (The Difference Between the Democritean and Epicurean Philosophy of Nature) হচ্ছে জার্মান দার্শনিক কার্ল মার্কসের লেখা বিশ্ববিদ্যালয়ের থিসিস। এটি তিনি ১৮৪১ সালে লিখে শেষ করেন এবং এই কাজের ফলে পিএইচডি ডিগ্রি অর্জন করেন। তার থিসিসের এডভাইজার ছিলেন তরুণ হেগেলিয়ান এবং তার ব্যক্তিগত বন্ধু ব্রুনো বাউয়ের। এই অভিসন্দর্ভটি পেশ করা হয়েছিল জেনা বিশ্ববিদ্যালয়ে এবং পুস্তকাকারে প্রথম প্রকাশিত হয় ১৯০২ সালে।
এই গ্রন্থের প্রথম অংশে দেমোক্রিতোস ও এপিকুরোসের প্রকৃতির দর্শনের সাধারণ পার্থক্য দিয়ে অভিসন্দর্ভের বিষয় শুরু হয়েছে। এছাড়াও এই অংশে দেমোক্রিতিয় ও এপিকুরিয় পদার্থবিদ্যার সম্পর্ক নিয়ে মতামতসমূহ আলোচিত হয়েছে। দ্বিতীয় অংশে বিস্তারিতভাবে দেমোক্রিতিয় ও এপিকুরিয় পদার্থবিদ্যার পার্থক্য পাঁচটি অধ্যায়ে বর্ণিত হয়েছে।
ইয়েনা বিশ্ববিদ্যালয়ে
মার্কস আগে থেকেই অনুমান করতে পেরেছিলেন যে প্রুশীয় রাজধানীর বিশ্ববিদ্যালয়ে তার থিসিসের নিরপেক্ষ মূল্যায়ন হবে না। এই কারণে তিনি থিসিস ইয়েনা বিশ্ববিদ্যালয়ে পাঠিয়ে দেন এবং ১৮৪১ সালের এপ্রিলে ডক্টরেট ডিগ্রি পান।
সাহেবজাদা তরিক উল্যাহ
সাহেবজাদা তারিক উল্লাহ (জন্ম ২৫ এপ্রিল ১৯৫৬) একজন পাকিস্তানি রাজনীতিবিদ যিনি জুন ২০১৩ থেকে ২০১৮ সালের মে মাস পর্যন্ত পাকিস্তানের জাতীয় পরিষদের সদস্য ছিলেন।
প্রাথমিক জীবন
তিনি ২৫ এপ্রিল ১৯৫৬ সালে জন্মগ্রহণ করেন।
রাজনৈতিক পেশা
২০১৩ সালে পাকিস্তানের সাধারণ নির্বাচনে তারিক উল্লা পাকিস্তান জাতীয় সংসদ নির্বাচনে জামায়াত-ই-ইসলামি পাকিস্তানের প্রার্থী হিসাবে এনএ ৩৩ (আপার ডির-কম-লোয়ার ডির) থেকে প্রার্থী হিসাবে নির্বাচিত হন ।   তিনি ৪২,৫৮২ ভোট পান এবং পাকিস্তান পিপলস পার্টির প্রার্থীকে পরাজিত করেন।
ডিব্রুগড় হনুমানবক্স সুরজমল কানৈ মহাবিদ্যালয়
ডিব্রুগড় হনুমানবক্স সুরজমল কানৈ মহাবিদ্যালয় ১৯৪৫ সাল ১৫ জুনে ডিব্রুগড়-এর কদমনিতে প্রতিষ্ঠা করা হয়েছিল। মহাবিদ্যালয়টির স্নাতক মহল  ডিব্রুগড় বিশ্ববিদ্যালয় এবং উচ্চতর মাধ্যমিক পাঠক্রম আসাম উচ্চতর মাধ্যমিক শিক্ষা সংসদ-এর অন্তর্ভুক্ত। ডঃ সর্বপল্লী রাধাকৃষ্ণণ নিজেই এই মহাবিদ্যালয় উদ্বোধন করেছিলেন। প্রথমে এই মহাবিদ্যালয় ডিব্রুগড় মহাবিদ্যালয় নামে পরিচিত ছিল। পরে ১৯৫৭ সালে এই মহাবিদ্যালয়টির দাতা হনুমানবক্স সুরজমল কানৈর নামে  নামকরণ করা হয়।
অবস্থান
মহাবিদ্যালয়টি ডিব্রুগড়ের কদমনির কেশব চন্দ্র গগৈ পথে অবস্থিত। ৩৭ নং জাতীয় সড়ক মহাবিদ্যালয়টির কাছ দিয়ে পার হয়ে গিয়েছে। ডিব্রুগড় রেল স্টেশন এবং ডিব্রুগড় বিমানবন্দর মহাবিদ্যালয়টি থেকে যথাক্রমে ৫ এবং ১৬ কি.মি. দূরে অবস্থিত।
শিক্ষা
মহাবিদ্যালয়টি কলা এবং বিজ্ঞান শাখায় দুবছরের উচ্চতর মাধ্যমিক এবং তিন বছরের স্নাতক পাঠক্রম দেয়।  উচ্চতর মাধ্যমিক পাঠক্রম আসাম উচ্চতর মাধ্যমিক শিক্ষা সংসদ এবং স্নাতক পাঠক্রম ডিব্রুগড় বিশ্ববিদ্যালয়-এর অধীনে।
ফরিদ উদ্দিন আত্তার
আবু হামিদ বিন আবু বাকর ইব্রাহিম (Abū Hamīd bin Abū Bakr Ibrāhīm) (১১৪৫-১১৪৬ - c. ১২২১; ), তার কলম-নামে অধিক পরিচিত ফারিদ উদ-দিন (Farīd ud-Dīn) (فریدالدین) এবং আত্তার (عطار - "গন্ধদ্রব্যব্যবসায়ী") ছিল একজন ফার্সি মুসলিম কবি, সুফিবাদের সিদ্ধান্ত এবং যিনি সুফিবাদ এবং ফার্সি কবিতার উপর একটি স্থায়ী প্রভাব বিস্তার করেছে।
জীবনী
তিনি হিজরী ৫৪০ সালে জন্মগ্রহণ করেন। তার পিতা ছিলেন একজন ওষুধ বিক্রেতা। পিতার মৃত্যুর পর তিনি ওষুধ বিক্রিকেই পেশা হিসেবে বেছে নেন। পেশাগত কারণেই তিনি চিকিৎসা শাস্ত্রে ব্যাপক জ্ঞান অর্জন করেন। কথিত আছে যে প্রতিদিন তার কাছে অন্তত ৫০০ জন রোগী আসতেন। রোগীদের তিনি তার নিজের তৈরি ওষুধ দিতেন। ফরিদ উদ্দিন আত্তার অন্তত ৩০ টি বই লিখে গেছেন। তার একটি বিখ্যাত বই হচ্ছে "মানতিকে তাইয়ার" বা "পাখির সমাবেশ"। আত্তারের কবিতা রুমিসহ বহু আধ্যাত্মিক কবির জন্য অনুপ্রেরণা হিসেবে কাজ করেছে। তিনি কিছু আধ্যাত্মিক ব্যক্তিত্বকে নিয়ে দীর্ঘ দিন বিশ্বের বিভিন্ন দেশ সফর করেন। তিনি গবেষণার মাধ্যমে যে জ্ঞান অর্জন করেন,তা কবিতার আকারে লিখে গেছেন। হিজরী ৮১১ সালে ইরানের এই বিখ্যাত কবি মোঙ্গলদের হামলার সময় মৃত্যুবরণ করেন। ইরানের উত্তর-পূর্বাঞ্চলের নিশাপুর শহরে তার কবরস্থান রয়েছে।
ফারওয়ান্তি তামাং
ফারওয়ান্তি তামাং সিকিমের একজন ভারতীয় জনতা পার্টির রাজনীতিবিদ। তিনি সিকিম ডেমোক্রেটিক ফ্রন্টের প্রার্থী হিসাবে মেলি কেন্দ্র থেকে ২০১৯ সালে সিকিম বিধানসভা নির্বাচনে নির্বাচিত হন কিন্তু পরে তিনি ভারতীয় জনতা পার্টিতে যোগ দেন।
জালালসি রেলওয়ে স্টেশন
জালালসি রেলওয়ে স্টেশন হল দক্ষিণ পূর্ব রেলওয়ে খড়গপুর রেলওয়ে বিভাগের সাঁতরাগাছি-আমতা শাখা রেলপথের একটি রেলওয়ে স্টেশন। এটি ভারতের পশ্চিমবঙ্গ রাজ্যের হাওড়া জেলার জালালসিতে আমতা-মুন্সিরহাট রোডের পাশে অবস্থিত।
ইতিহাস
ব্রিটিশ ভারতে ১৮৯৭ সালে হাওড়া থেকে আমতা পর্যন্ত ন্যারোগেজ ট্র্যাক নির্মিত হয়েছিল। এই রুটটি ছিল মার্টিন লাইট রেলওয়ের অংশ, যা ১৯৭১ সালে বন্ধ হয়ে যায়। বড়গাছিয়া-চাম্পাডাঙ্গা শাখা রেলপথ সহ হাওড়া-আমতা নতুন ব্রড-গেজ রেলপথ ২০০২-০৪ সালে পুনঃনির্মাণ ও খোলা হয়েছিল।
এই-ইচি নেগিশি
থাম্ব|বাম দিক থেকে: সুজুকি, নেগিশি এবং হেক (২০১০) এই-ইচি নেগিশি (根岸 英一) একজন জাপানি রসায়নবিদ, যিনি নেগিশি কাপলিং নামক রাসায়নিক বিক্রিয়া উদ্ভাবনের জন্য সর্বাধিক পরিচিত। তিনি তার কর্মজীবনের অধিকাংশ সময়ই মার্কিন যুক্তরাষ্ট্রের পার্ডু ইউনিভার্সিটিতে অতিবাহিত করেছেন। ২০১০ সালে এই-ইচি নেগিশি, রিচার্ড এফ. হেক ও আকিরা সুজুকির সাথে যৌথভাবে রসায়নে নোবেল পুরস্কার অর্জন করেন।
জীবনী
নেগিশি চীনের চাংচুনে জন্মগ্রহণ করেছিলেন। তিনি ১৯৫৮ টোকিও বিশ্ববিদ্যালয় থেকে স্নাতক সম্পন্ন করেন। এরপর তিনি জাপানি রাসায়নিক ও ঔষধ কোম্পানি তেইজিন-এ শিক্ষানবিশ গ্রহণ করেন। তিনি উচ্চশিক্ষার জন্য মার্কিন যুক্তরাষ্ট্র চলে যান। যুক্তরাষ্ট্রের পেনসিলভেনিয়া বিশ্ববিদ্যালয় থেকে নেগিশি ১৯৬৩ সালে পিএইচডি ডিগ্রী লাভ করেন। পার্ডু ইউনিভার্সিটিতে তিনি স্নাতকত্তোর গবেষক হন। ১৯৬৮ সালে তিনি এই বিশ্ববিদ্যালয়ের সহকারী অধ্যাপক হিসেবে যোগদান করেন। এখানে তিনি নোবেল বিজয়ী হার্বার্ট সি. ব্রাউনের সাথে গবেষণা করেন। ১৯৭২ সালে নেগিশি সাইরাকিউস ইউনিভার্সিটির সহকারী অধ্যাপক হন। ১৯৭৯ সালে তিনি এই বিশ্ববিদ্যালয়ের অধ্যাপক হন। একই সালে তিনি পার্ডু ইউনিভার্সিটিতে ফিরে যান।
২০০০ সালে নেগিশি রয়াল সোসাইটি অফ কেমিস্ট্রির স্যার এডওয়ার্ড ফ্র্যাঙ্কল্যাণ প্রাইজ লেকচারশিপ অর্জন করেন।
নিষিক্তকরণ
thumb| নিষিক্তকরণ(Fertilisation) একটি জৈবিক প্রক্রিয়া যাতে গ্যামিটদ্বয়ের মিলনের মধ্য দিয়ে একই প্রজাতির নতুন একটি জীব উৎপাদনের সূত্রপাত হয়। প্রাণীর ক্ষেত্রে শুক্রাণু ডিম্বাণুর সাথে মিলিত হয় এবং কালক্রমে ভ্রূণ গঠন করে। নিষিক্তকরণ প্রাণী বা উদ্ভিদের প্রজনন প্রক্রিয়ার গুরুত্বপূর্ণ পর্যায়।
নিষেক নিষিক্তকরণের বিকল্প শব্দ। প্রাণীর প্রজাতির উপর নির্ভর করে নিষেক স্ত্রী-প্রজাতির দেহের ভিতরে অন্তঃনিষেক প্রকিয়ায় বা দেহের বাইরে বহিঃনিষেক প্রক্রিয়ায় সংঘটিত হয়ে থাকতে পারে। নতুন প্রাণ তৈরি হবার সম্পূর্ণ এ প্রক্রিয়াকে প্রোক্রিয়েশন এবং এর জন্য প্রজাতিসমূহের কার্যাবলীকে প্রজনন বলে।
২০২৩–২৪ পাকিস্তান পুরুষ ক্রিকেট দলের অস্ট্রেলিয়া সফর
পাকিস্তান ক্রিকেট দল দুইটি টেস্ট ক্রিকেট খেলার জন্য অস্ট্রেলিয়া সফর করে, যা ডিসেম্বর ২০২৩ থেকে জানুয়ারি ২০২৪-এ অনুষ্ঠিত হয়।
ব্রিটিশ গ্রীষ্মকালীন সময়
ব্রিটিশ গ্রীষ্মকালীন সময় (বিএসটি) যুক্তরাজ্যের নগর সময়। গ্রীনিচ মান সময়ের (জিএমটি) চেয়ে এক ঘণ্টা অগ্রসরমান থাকে। এরফলে ইউটিসি+০ থেকে ইউটিসি+১ সময় অঞ্চলে পরিবর্তিত হয়ে যায়। ফলশ্রুতিতে, সান্ধ্যকালীন আরও অধিক দিবালোক ও প্রভাতে কম আলো থাকে।
বিএসটি মার্চ মাসের শেষ রবিবার ০১:০০ জিএমটি থেকে শুরু হয়। অক্টোবরের শেষ রবিবার ০১:০০ জিএমটি (০২:০০ বিএসটি) শেষ হয়। ২২ অক্টোবর, ১৯৯৫ তারিখ থেকে দিবালোক সংরক্ষণ সময়ের শুরু ও শেষ ধাঁপ ইউরোপীয় ইউনিয়নের সর্বত্র প্রচলিত হচ্ছে। যেমন: কেন্দ্রীয় ইউরোপীয় গ্রীষ্মকালীন সময় একই রবিবারে শুরু ও শেষ হয়। অর্থাৎ, সিইটি সময় ০২:০০ হলে তা জিএমটি ০১:০০ হবে। ১৯৭২ থেকে ১৯৯৫ সময়কালে বিএসটি সময়কালকে গ্রীনিচ মান সময় দুইটা থেকে শুরু করার কথা হিসেবে সংজ্ঞায়িত করা হয়। মার্চের তৃতীয় শনিবারের পরদিন সকাল থেকে অথবা, ঐ দিন যদি ইস্টার হয় তাহলে মার্চের দ্বিতীয় শনিবারের পর থেকে শুরু হবে ও অক্টোবরের চতুর্থ শনিবারের পরদিন গ্রীনিচ মান সময় দুইটায় শেষ হবে।
ইসমাঈল আলম
আবুল আযীজ মোহাম্মদ ইসমাইল আলী (১৮৬৮-১৯৩৭) একজন বাংলাভাষী মুসলিম উর্দু কবি, সুবক্তা, তার্কিক ও খিলাফত আন্দোলন-এর সক্রিয় কর্মী। তার কাব্যনাম আলম। দিওয়ান-ই-আলম কাব্যের জন্য তিনি কলকাতা আলিয়া মাদ্রাসা থেকে ১৯১০ সালে  'বাংলার তুতা' উপাধি প্রাপ্ত হন।
ব্রিটিশ গ্রীষ্মকালীন সময়
নিম্নবর্ণিত ছকে সাম্প্রতিক-অতীত ও ভবিষ্যতে ব্রিটিশ গ্রীষ্মকালীন সময়ের শুরু ও শেষ হবার তারিখগুলো তুলে ধরা হয়েছে:
ইসমাঈল আলম
জন্ম ও পারিবারিক পরিচিতি
আবুল আযীজ মোহাম্মদ ইসমাইল আলী ১৮৬৮ খ্রিস্টাব্দে সিলেট জেলার কানাইঘাট উপজেলার বাটইআইল গ্রামে জন্মগ্রহণ করেন।  তার পিতা মাওলানা আব্দুর রহমান কাদেরি ছিলেন একজন আলেম ও মুফতি। ইসমাঈল আলমের ছোট ভাই  মরমি কবি ইবরাহীম আলী তশনা। তার পূর্বপুরুষ শাহ তাকী-উদ-দীন ছিলেন শাহজালালের সফরসঙ্গী।
কর্ম জীবন
ইসমাঈল আলম আরবী, ফার্সি, উর্দু ভাষায় বক্তব্য দিতেন। ব্রিটিশবিরোধী খেলাফত আন্দোলনে ভুমিকা রাখেন এবং উজ্জীবনী অনেক সঙ্গিত রচনা করেন। তিনি বিচারিক কাজ করতেন।" তিনি ফজলুর রহমান গঞ্জে মুরাদাবাদীর মুরিদ ছিলেন।
রচনাবলী
মাওলানা মোহাম্মদ ইসমাইল আলী উর্দু এবং ফার্সিতে কবিতা লিখেছেন। তিনি ছোটবেলা থেকেই উর্দু-ফারসি শায়েরির প্রতি আকৃষ্ট ছিলেন এবং সে সময়ের বড় আলেমদের একজন। তিনি ছিলেন সহজাত কবি। তাঁর রচিত কেতাবের মধ্যে দিওয়ান-ই-আলম অন্যতম। দিওয়ান-ই-আলম কাব্যের জন্য কলকাতা আলিয়া বিশ্ববিদ্যালয়-এর তৎকালীন প্রিন্সিপাল উইলিয়াম হেমিল্টন হার্লি তাকে  'বাংলার তুতা' উপাধি প্রদান করেন। দিওয়ান-ই-আলম-এর প্রকাশকাল: ১৩২৮ হিজরি, ১৯১০খ্রিস্টাব্দ; কাইয়ুমী, ওয়াকিয়ী মহল্লা, টিকাপুর, জেলা: কানপুর, উত্তরপ্রদেশ, ভারত থেকে। এ কাব্য ফারসি-উর্দুর সমন্বয়ে মহানবী (সঃ)-এর সীরাত ও উচ্চাঙ্গের না’ত সমৃদ্ধ। বাংলাভাষী উর্দু কবি মাওলানা আনজব আলী শওক বলেন "মাওলানা ইসমাঈল আলম আমার কাব্যগুরু”। আলমের অনুদিত কাব্যরূপঃ
যখন তোমার উচ্চকিত নাম শুনেছি
জাহান্নামের ভয়ভীতি সব দূর হয়েছে
নাচলো আমার পূর্ণিমারাত চাঁদ-সিতারা।
তোমার কেশের আশে নির্ঘুম রাত
আচমকা পাই যতো আসমানী ঘ্রাণ
হে রাসুল সবটাই তোমার আতর।
আঁধারে মাতম ধরে ভাসায়ে চিবুক!
ব্রিটিশ গ্রীষ্মকালীন সময়
শুরুরদিকের ইতিহাস
উইলিয়াম উইলেট ব্রিটিশ গ্রীষ্মকালীন সময় ব্যবস্থা প্রবর্তনের জন্যে প্রচারণা চালান। মূল প্রস্তাবে তিনি, ঘড়ির কাটা ৮০ মিনিট এগিয়ে আনার কথা বলেন। এপ্রিলের প্রতি রবিবারে ২০ মিনিট ও সেপ্টেম্বরে এর বিপরীত পদ্ধতিতে তা মূল সময়ে ফিরিয়ে আনার বিষয় তুলে ধরেছিলেন। ফলশ্রুতিতে, ১৯১৬ সালের গ্রীষ্মকালীন সময় অধ্যাদেশের মাধ্যমে প্রথমবারের মতো ব্রিটিশ গ্রীষ্মকালীন সময় ব্যবস্থার প্রবর্তন করা হয়। ১৯১৬ সালের ২১ মে ও ১ অক্টোবর বিএসটি শুরু ও শেষ হয়। তবে, উইলিয়াম উইললেট তার ঐ ধারণার বাস্তবায়ন পর্ব উপভোগ করতে পারেননি। ১৯১৫ সালের শুরুরদিকে তার দেহাবসান ঘটে।
বিচ্যুতি সময়কাল
দ্বিতীয় বিশ্বযুদ্ধ চলাকালে ১৯৪১ থেকে ১৯৪৫ সালের গ্রীষ্মকালে ব্রিটেনে জিএমটির চেয়ে দুই ঘণ্টা এগিয়ে আনা হয়। এ সময়ে ‘ব্রিটিশ দ্বৈত গ্রীষ্মকালীন সময়’ (বিডিএসটি) পরিচালিত হয়েছিল। ১৯৪০ সালের গ্রীষ্মের শেষে ঘড়ির কাটা এক ঘণ্টা পিছিয়ে আনা হয়নি। এর পরের বছরগুলোয় প্রত্যেক বসন্তে এক ঘণ্টা করে এগিয়ে আনা হয়েছে ও জুলাই, ১৯৪৫ সালের পূর্ব-পর্যন্ত প্রত্যেক শরৎকালে এক ঘণ্টা পিছিয়ে আনা হয়। ১৯৪৭ সালের গ্রীষ্মকাল শেষে ঘড়ির সময় জিএমটির সাথে মিলানো হয়।
১৯৫৯-৬০ অর্থবছরের শীতকালে ব্রিটিশ গ্রীষ্মকালীন সময়ের গুরুত্বতা নিয়ে ১৮০টি জাতীয় সংস্থার পরামর্শ সভার আয়োজন করা হয়। এতে সারা বছর জুড়ে জিএমটি+১ সময় নিয়ে সামান্য পরিবর্তনের কথা অগ্রাধিকার পায়। তবে, গ্রীষ্মের সময়ের দৈর্ঘ্য নিয়ে তখনও পরীক্ষা চালানো হচ্ছিল। ১৯৬৬-১৯৬৭ সময়কালে হ্যারল্ড উইলসন সরকারের নেতৃত্বে আবারও এর গুরুত্বতা নিয়ে আলোচনা হয়। ঐ সময়ে ব্রিটিশ স্থানীয় সময় পরীক্ষামূলকভাবে প্রবর্তন করা হয়। পুরো বছর জুড়ে ব্রিটেনে জিএমটি+১ চালু করা হয়। ২৭ অক্টোবর, ১৯৬৮ থেকে ৩১ অক্টোবর, ১৯৭১ তারিখে পর্যন্ত এ ধারা চলমান ছিল। এরপর পূর্বের ধারায় চলে যায়।
প্রথম দুই বছরে এই পরীক্ষামূলক সময় ব্যবহারের বিষয়ের সাথে দূর্ঘটনার তথ্য পর্যালোচনা করে এইচএমএসও অক্টোবর, ১৯৭০ সালে প্রতিবেদন প্রকাশ করে। এতে দেখানো হয় যে, সকালে ক্ষয়-ক্ষতির পরিমাণ বৃদ্ধি ও সন্ধ্যায় উল্লেখযোগ্য হারে কম ক্ষয়-ক্ষতি হয়েছে। প্রথম দুই শীতকালে প্রায় আড়াই হাজার লোক নিহত ও আহত হয়েছেন। এক‌ইসময় রাস্তায় দিনের বেলায় প্রায় এক হাজার লোক নিহত কিংবা আহত হন। তবে, ঐ সময়ে মদ্যপান করে গাড়ী চালনার আইনের প্রচলন এর সাথে যুক্ত ছিল। ১৯৮৯ সালে আইনের সংশোধন ঘটানোয় তা নিচেরদিকে চলে আসে।
২ ডিসেম্বর, ১৯৭০ তারিখে কমন্স সভায় পরীক্ষামূলক পদ্ধতির বিষয়ে বিতর্কের শুনানী চলে। কমন্স সভায় ৩৬৬-৮১ মুক্ত ভোটে পরীক্ষা পর্বটির সমাপ্তির কথা ঘোষণা করা হয়।
সংস্কার নিয়ে বিতর্ক
দূর্ঘটনা প্রতিরোধে রয়্যাল সোসাইটি (রস্পা) ও পরিবেশবাদী ১০:১০ সংস্থাসহ আন্দোলনকারীরা শীতকালীন ব্রিটিশ গ্রীষ্মকালীন সময় ও চলতি ব্রিটিশ গ্রীষ্মকালীন সময়কালে ‘দ্বৈত গ্রীষ্মকালীন সময়’ ব্যবস্থা চালু করার জন্যে সুপারিশ করে। এরফলে, শীতকালে জিএমটির তুলনায় যুক্তরাজ্যে এক ঘণ্টা ও গ্রীষ্মকালে দুই ঘণ্টা এগিয়ে থাকবে। এ প্রস্তাবের মাধ্যমে ‘একক/দ্বৈত গ্রীষ্মকালীন সময়’ (এসডিটিটি) ব্যবস্থাকে বুঝানো হয়েছে। এর মাধ্যমে যুক্তরাজ্য ইউরোপীয় দেশ ফ্রান্স, জার্মানি, স্পেনের মূল ভূ-খণ্ড (কেন্দ্রীয় ইউরোপীয় সময় ও কেন্দ্রীয় ইউরোপীয় গ্রীষ্মকালীন সময়) একই সময় অঞ্চলে অবস্থান করবে।
রোস্পা মন্তব্য করে যে, এরফলে এ সময়ে সংঘটিত দূর্ঘটনার সংখ্যা আলোকিত সন্ধ্যার প্রভাবে উল্লেখযোগ্যভাবে কমবে। ১৯৬৮ থেকে ১৯৭১ সময়কালের পরীক্ষামূলক প্রচলনের পুণরাবৃত্তির সাথে আধুনিক মূল্যায়ন পদ্ধতির যোগসূত্র স্থাপনের পরামর্শ দেয়।
১০:১০-এর ‘লাইটার লটার’ প্রচারণার উপরে বর্ণিত ঝুঁকি হ্রাসের কথা প্রকাশের পাশাপাশি একক/দ্বৈত গ্রীষ্মকালীন সময়ে বিদ্যুৎ শক্তির সম্ভাব্য সুবিধার কথা তুলে ধরে। এতে বলা হয়, এরফলে প্রতি বছরে প্রায় ৫০০,০০০ টন কার্বন ডাই অক্সাইড গ্যাস নির্গমন থেকে বাঁচবে যা রাস্তায় চলাচলকৃত ১৮৫,০০০ গাড়ীর সমতুল্য।
কিছুসংখ্যক কৃষক, বাইরের অন্যান্য শ্রমিক এবং স্কটল্যান্ড ও উত্তর আয়ারল্যান্ডের অনেক অধিবাসী এই প্রস্তাবগুলোর বিরুদ্ধে অবস্থান নেয়। ব্রিটেনের উত্তরাংশ ও উত্তর আয়ারল্যান্ডে শীতকালে সূর্যোদয় ১০:০০ বা তারপরেও না উঠার কথা এ বিরুদ্ধতায় তুলে ধরে। তবে, মার্চ, ২০১০ সালে জাতীয় কৃষক সংঘ জানায় যে, এটি একক/দ্বৈত গ্রীষ্মকালীন সময়ের বিরুদ্ধাচরণ নয়। অনেক কৃষকই এ পরিবর্তনের সাথে একাত্মতা পোষণ করেছেন। দিবালোক সংরক্ষণ মানদণ্ডের অন্য বিরোধীরা মন্তব্য করে যে, সকালের ঘন অন্ধকার বিশেষ করে স্কটল্যান্ডে শিশুদের বিদ্যালয়ের যাওয়া ও লোকদের কাজের সন্ধানে ভ্রমণের ক্ষেত্রে প্রভাব বিস্তার করতে পারে।
মার্চ, ২০১৫ সালে ইউগভ ভোট নেয়। এতে বলা হয় যে, ৪০% ব্যক্তি ঘড়ির সময় পরিবর্তনের অভ্যাস বন্ধ করা উচিত; অন্যদিকে মাত্র ৩৩% এটিকে রাখতে চাচ্ছে। বাদ-বাকীরা মন্তব্য করেনি।
বর্তমান আইন ও এর পরিবর্তনে সংসদীয় প্রচেষ্টা
ব্রিটেনের দ্রাঘিমাংশের দৈর্ঘ্যের কারণে বিএসটি প্রয়োগে অধিকাংশ বছরই বিতর্কের সৃষ্টি করেছে। সংসদীয় বিতর্কেও এ বিষয়ে আলোচনা করা হয়েছে। ২০০৪ সালে ইংরেজ এমপি নাইজেল বিয়ার্ড কমন্স সভায় প্রাইভেট মেম্বার্স বিলে তুলে ধরেন। এতে তিনি প্রস্তাব করেন যে, ইংল্যান্ড এবং ওয়েলসে এ সময়ের প্রয়োজন থাকলেও স্কটল্যান্ড ও উত্তর আয়ারল্যান্ডে স্বাধীনভাবে নিজেদের সময় নির্ধারণ স্বাধীনভাবে করা উচিত।
২০০৫ সালে লর্ড ট্যানল আলোকিত সন্ধ্যা (পরীক্ষামূলক) বিল উপস্থাপন করেছিলেন। লর্ডস সভায় উত্থাপিত এ প্রস্তাবে বলা হয় যে, শীতকালীন ও গ্রীষ্মকালীন সময়ে তিন বছরের জন্যে পরীক্ষামূলকভাবে এক ঘণ্টা এগিয়ে আনা যেতে পারে। তবে, স্কটল্যান্ড ও উত্তর আয়ারল্যান্ড ইচ্ছে করলে অংশ নিতে পারবে। তবে, সরকার থেকে এ প্রস্তাবের বিরোধিতা করা হয়। ২৪ মার্চ, ২০০৬ সালে দ্বিতীয়বার বিলটি উত্থাপন করা হয়। তবে, আইনে পরিণত হয়নি। স্থানীয় সরকার সংস্থাও পরীক্ষা-নিরীক্ষার দাবী করে।
দিবালোক সংরক্ষণ বিল, ২০১০-১২
২০১০ সালে তৎকালীন ব্রিটিশ প্রধানমন্ত্রী ডেভিড ক্যামেরন মন্তব্য করেছিলেন যে, তিনি গুরুত্ব সহকারে বিলটির বিষয় পর্যালোচনা করে দেখছেন। শুধুমাত্র সরকারী সহযোগিতার মাধ্যমেই বিলটি অনুমোদন করা সম্ভবপর। স্কটল্যান্ডে এর বিরোধিতা সত্ত্বেও ক্যামেরন মন্তব্য করেন যে, এ পরিবর্তন সমগ্র যুক্তরাজ্যে হবে। তিনি বলেন, আমরা যুক্তরাজ্যবাসী। আমাদের একীভূত সময় অঞ্চল চাই। অক্টোবর, ২০১০ সালের শেষদিকে প্রায় ৩,০০০ ব্যক্তির মধ্যে পরিচালিত জরিপে ব্রিটিশ শক্তি সংস্থা এনপাওয়ার মন্তব্য করে যে, খুব কমসংখ্যক স্কটিশ এ পরিবর্তন আনয়ণকে স্বাগতঃ জানিয়েছেন। তবে, স্কটিশ সরকার এর বিরুদ্ধে রয়েছে।
নভেম্বর, ২০১১ সালে এ বিল নিয়ে পুনরায় সংসদে বিতর্ক হয় ও ডিসেম্বর, ২০১১ সালে সংসদীয় কমিটিতে প্রেরণ করা হয়। জানুয়ারি, ২০১২ সালে কমন্স সভায় আবারও বিতর্কের মুখে পড়ে। ফলে, বিরোধী সদস্যরা বেরিয়ে আসেন। না এইচ-ইলিয়ানান অ্যান আয়ারের এমপি অ্যাঙ্গাস ম্যাকনিল মন্তব্য করেন যে, স্কটল্যান্ডের উত্তরাঞ্চলীয় জনগোষ্ঠীতে এর বিরূপ প্রভাব ফেলবে। অন্যদিকে উত্তর পূর্ব সমারসেটের এমপি জেকব রিজ-মগ মন্তব্য করেন যে, বিলের ত্রুটি লক্ষ্য করে সমারসেটের নিজস্ব সময় অঞ্চলের জন্য বিলে সংশোধন আনয়ণের চেষ্টা করছেন। এরফলে সমারসেট লন্ডন থেকে ১৫ মিনিট পিছনে থাকবে। নির্ধারিত সময় অতিক্রান্ত হলে বিলটি সংসদে আর এগুতে পারেনি।
মাকরাই রাজ্য
মাকরাই রাজ্য ছিলো ব্রিটিশ শাসিত ভারতে অবস্থিত একটি পূর্বতন দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি মধ্য ভারত এজেন্সির ভোপাল এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী মাকরাই গ্রামটি বর্তমানে মধ্যপ্রদেশ রাজ্যে হারদা জেলায় অবস্থিত।
মাকরাই রাজ্য অঞ্চল জুড়ে বিস্তৃত ছিলো, এটি ছিলো ব্রিটিশ শাসিত মধ্যপ্রদেশের নর্মদা বিভাগ দ্বারা পরিবেষ্ঠিত একটি দেশীয় রাজ্য৷ ১৮৯২ খ্রিস্টাব্দে মাকরাই রাজ্যের জনসংখ্যা ছিলো ১৬,৭৮৪ জন৷ কিন্তু ভয়ঙ্কর খরার ফলে ১৯০১ খ্রিস্টাব্দে তা কমে দাঁড়ায় ১৩,০২৫ জন৷ রাজ্যটির শাসক ছিলেন রাজপুত এবং উপাধি ছিলো মহারাজা৷ জনশ্রুতি অনুসারে শাসক পরিবার মূলত ছীলেন বর্তমান হারদা জেলার কালীভিট তালুকে৷
ইতিহাস
জনশ্রুতি অনুসারে ১৬৬৩ খ্রিস্টাব্দে রাজগোণ্ড রাজা কর্কট রায় মাকরাই দেশীয় রাজ্যের প্রতিষ্ঠা করেন৷ তিনি পারিবারিকভাবে হারদা তহশিলে বাস করতেন৷ খ্রিস্টীয় অষ্টাদশ শতাব্দীতে সিন্ধিয়া ও পেশোয়ার সৈন্যরা মাকরাইয়ের কালীভিট ও চারোয়ার জঙ্গল আচ্ছন্ন অংশ নিজেদের সাম্রাজ্যের অন্তর্ভুক্ত করেন। ১৮৯০ খ্রিস্টাব্দের ডিসেম্বর মাসে ব্রিটিশ সরকার অপটু প্রশাসনের অছিলায় স্বত্ববিলোপ নীতি প্রয়োগ করে এই রাজ্যটিকে ব্রিটিশ সাম্রাজ্যের অন্তর্ভুক্ত করার চেষ্টা করে। ১৮৯৩ খ্রিস্টাব্দে ব্রিটিশ শীর্ষ কমিশনার স্থানীয় রাজাকে দেওয়ান হয়ে থাকার শর্তে পুনরায় ওই রাজ্যের সিংহাসনে নিযুক্ত করেন।
১৯৩৩ খ্রিস্টাব্দ পর্যন্ত মাকরাই রাজ্য ব্রিটিশ ভারতের মধ্য ভারত এজেন্সির অন্তর্ভুক্ত ছিল, যা ছিল মধ্য প্রদেশ ও বেরার প্রদেশের অন্তর্গত। পরে এটিকে মধ্য ভারত এজেন্সিরই ভোপাল এজেন্সিতে হস্তান্তর করা হয়।
১৯৪৭ খ্রিস্টাব্দে ভারতের স্বাধীনতা লাভের পর এই রাজগড় রাজ্য ভারতীয় অধিরাজ্যের অন্তর্ভুক্ত হয়। স্বাধীন ভারতে প্রাথমিকভাবে ১৯৪৮ খ্রিস্টাব্দে এটিকে মধ্যভারত ও পরে ১৯৫৬ খ্রিস্টাব্দের পয়লা নভেম্বর তারিখে নবগঠিত মধ্যপ্রদেশ রাজ্যে অংশীভূত করা হয়।
২০১২ খ্রিস্টাব্দ অবধি মাকরাইয়ের নামমাত্র শেষ রাজা অজয় সহ ১৯৮৭ খ্রিস্টাব্দে প্রতীকিভাবে রাজ সিংহাসনে বসেন।
শাসকবর্গ
মাকরাই দেশীয় রাজ্যের রাজারা প্রাথমিকভাবে রাজা উপাধিতে ও ১৯২৯ খ্রিস্টাব্দের পর থেকে রাজা সাহেব উপাধিতে ভূষিত হতেন৷
রাজা
১৭৪৯ খ্রিস্টাব্দে রাণী বিরাজকুণে ব্যতীত রাজ্যের সমস্ত শাসকই পুরুষ ছিলেন৷
ইসমাঈল আলম
মৃত্যু
জীবনের শেষ তেরো বছর ইসমাঈল আলম অন্ধ ছিলেন। ১৩৪৪ বাংলা, ১৯৩৭ খ্রিস্টাব্দে নিভৃতচারী এ মনিষী মৃত্যুবরণ করেন। মুরিদানের ভালবাসার দাবীতে নিজবাড়ী থেকে বিশ কিলোমিটার দূর সড়কেরবাজার, কানাইঘাট ঈদগাহ-গোরস্তানে দাফন করা হয়।
জেনোভা
জেনোভা (Genova ; Zêna ; ইংরেজি, ঐতিহাসিকভাবে, এবং Genua) হলো ইতালির লিগুরিয়া অঞ্চলের রাজধানী এবং ইতালির ষষ্ঠ বৃহত্তম শহর। ২০১৫ সাল অনুযায়ী এ শহরের প্রশাসনিক সীমানার মধ্যে ৫৯৪,৭৩৩ জন বাসিন্দা রয়েছে। ২০১১ সালের ইতালীয় অাদমশুমারি অনুযায়ী জেনোভা প্রদেশে মোট বাসিন্দা ছিল ৮৫৫,৮৩৪ জন এবং এটি ২০১৫ সালে জেনোভা শহরের মেট্রোপলিটন শহর হিসেবে প্রতিষ্ঠিত হয়। ১.৫ মিলিয়নের বেশি মানুষ ইতালীয় রিভিয়েরা বরাবর বিস্তৃত বৃহত্তর মহানগরীয় এলাকায় বসবাস করে।
গোলাম মুস্তাফা (আলোকচিত্র শিল্পী)
গোলাম মুস্তাফা (৩০ নভেম্বর ১৯৪১–৯ জুলাই ২০২১) ছিলেন বাংলাদেশের একজন আলোকচিত্র শিল্পী। তার অবদানের জন্য বাংলাদেশ সরকার ২০১৮ সালে তাকে রাষ্ট্রের দ্বিতীয় সর্বোচ্চ বেসামরিক সম্মান একুশে পদক-এ ভূষিত করেন।
প্রাথমিক জীবন
গোলাম মুস্তাফা ৩০ নভেম্বর ১৯৪১ সালে কোলকাতার খিদিরপুরে জন্মগ্রহণ করেন। দেশ ভাগের পর ১৯৪৭ সালে তিনি তার দাদার বাড়ি চট্টগ্রামের মিরসরাইয়ে চলে আসেন। নারায়ণগঞ্জের বার একাডেমি স্কুলে এবং ঢাকায় জগন্নাথ কলেজে  তিনি লেখাপড়া করেন।
কর্মজীবন
গোলাম মুস্তাফা ইউএসআইএস এ খণ্ডকালীন চাকরির মাধ্যমে কর্মজীবন শুরু করেন। তিনি তিনি আমেরিকান দূতাবাসেও চাকুরি করেন। পাকিস্তান টেলিভিশনের ঢাকা কেন্দ্রে ১৯৬৪ সালে যোগদান করেন তিনি এবং ১৯৯৮ সালে বিটিভি থেকে পরিচালক পদ থেকে অবসর গ্রহণ করেন। তিনি বাংলাদেশ ফটোগ্রাফিক সোসাইটির সহসভাপতি এবং দুই বছর সভাপতি হিসেবে দায়িত্ব পালন করেন।
মৃত্যু
গোলাম মুস্তাফা ৯ জুলাই ২০২১ সালে মৃত্যুবরণ করেন। তাকে আজিমপুর কবরস্থানে সমাহিত করা হয়।
আধুনিক প্রমিত আরবি
আধুনিক প্রমিত আরবি বা আধুনিক আদর্শ আরবি (اللغة العربية الفصحى আল-লুঘাত উল-'আরাবীয়াত উল-ফুস়হ্বা) বা প্রমিত আরবি বা সাহিত্যিক আরবি হল আরবি ভাষার প্রমিত ও সাহিত্যিক প্রকার যা সাহিত্যে এবং আনুষ্ঠানিক কথোপকথনে আরব বিশ্বে ব্যবহার হয়।
অধিকাংশ পশ্চিমা পন্ডিতদের মতে প্রমিত আরবি দুই প্রকারের: ধ্রুপদী আরবি (اللغة العربية التراثية আল-লুঘা আল-'আরাবীয়া আত-তুরাথীয়া), যা কুরআন এবং ৭ম থেকে ৯ম শতাব্দী অবধি সাহিত্যে ব্যবহার হত, এবং আধুনিক প্রমিত আরবি (اللغة العربية المعيارية الحديثة আল-লুঘা আল-'আরাবীয়া আল-মি'য়ারীয়া আল-হ্বাদীথা)। আধুনিক প্রমিত আরবি ধ্রুপদী আরবির উপর ভিত্তি করে গড়ে উঠেছে, এবং আরবির এই দুই প্রকারের পার্থক্য সরাসরি লিখিত এবং কথিত ভাষার আধুনিকিকরণ এবং সরলীকরণের সঙ্গে সম্পর্কিত। অধিকাংশ আরব বক্তা এই দুই ভাষাকে একই ভাষার দুটি ভিন্ন রূপ হিসাবে মনে করেন। এই দুই রূপকে আরবিতে বলা হয় فصحى العصر (ফুস়হ্বা আল-আস়র) আধুনিক প্রমিত আরবি এবং فصحى التراث (ফুস়হ্বা আত-তুরাথ) ধ্রুপদী আরবি।
ধ্রুপদী আরবি
ধ্রুপদী আরবি, যা কুরআনের আরবি নামেও পরিচিত, কুরআনে এবং ৭ম থেকে ৯ম শতাব্দীর উমাইয়া খিলাফত ও আব্বাসীয় খিলাফতের সময়কার অসংখ্য সাহিত্য গ্রন্থে ব্যবহৃত ভাষা। অনেক মুসলমান কুরআনকে তার মূল ভাষায় পাঠ করার জন্য ধ্রুপদী আরবি অধ্যয়ন করেন। এটা লক্ষ্যনীয় যে ইসলামি যুগের শুরুর দিকে লিখিত ধ্রুপদী আরবিতে মৌলিক পরিবর্তন আসে। আবু আল-আসওয়াদ আল-দুয়ালী, আল-খলিল ইবনে আহমদ আল-ফারাহীদী এবং অন্যান্য পণ্ডিতগণ এই সময় একই রকম দেখতে বর্ণের মধ্যে পার্থক্য করার জন্য বিন্দু ব্যবহার এবং উচ্চারণ চিহ্নিত করার জন্য ধ্বনিনির্দেশক তাশকীল ব্যবহার করা শুরু করেছিলেন। ধ্রুপদী আরবি প্রাচীন যুগে মধ্যপ্রাচ্য, উত্তর আফ্রিকা এবং আফ্রিকার অন্তরীপে লিঙ্গুয়া ফ্রাঙ্কা ছিল।
আধুনিক প্রমিত আরবি
আধুনিক প্রমিত আরবি মধ্যপ্রাচ্য, উত্তর আফ্রিকা এবং আফ্রিকার অন্তরীপ জুড়ে একটি সাহিত্যিক মানদণ্ড, এবং জাতিসংঘের ছয়টি সরকারি ভাষাগুলির মধ্যে একটি। আরব লীগের অধিকাংশ মুদ্রিত সামগ্রী যেমন বই, সংবাদপত্র, পত্রিকা, সরকারি নথি এবং শিশুপাঠ্য বই আধুনিক প্রমিত আরবিতে লিখিত হয়। এর প্রচলন উনবিংশ শতাব্দীর প্রথম দিকে শুরু হয়েছিল । "চলিত" আরবি বলতে সেই অঞ্চলে ব্যবহৃত ধ্রুপদী আরবি থেকে উৎপন্ন বহু আঞ্চলিক উপভাষাকে বোঝায়, এবং এটি প্রথম ভাষা হিসেবে শেখা হয়, তবে যে দেশগুলিতে সেখানকার স্থানীয় ভাষা প্রথম ভাষা হিসাবে ব্যবহৃত হয় সেখানে দ্বিতীয় ভাষা হিসাবে এটি শেখা হয়। এই উপভাষাগুলি সাধারণত লেখায় ব্যবহার হয় না, যদিও কিছু সংখ্যক লেখা (বিশেষত নাটক, কবিতা এবং গান) এখনো বিদ্যমান। আধুনিক প্রমিত আরবি আরব লীগের সব দেশগুলির সরকারি ভাষা, এবং ভাষার একমাত্র রূপ যা বিদ্যালয়গুলিতে সব পর্যায়ে শেখানো হয়। উপরন্তু, কিছু খ্রিস্টান আরবি ভাষাভাষীরা এই ভাষাতে প্রার্থনা পড়েন, যেহেতু এটি সাহিত্যের ভাষা বলে মনে করা হয়, বাইবেল ধ্রুপদী আরবি ছাড়াও আধুনিক প্রমিত আরবিতেও লেখা হয়। আধুনিক প্রমিত আরবি কুরআনের আধুনিক সংস্করণেও ব্যবহার করা হয় এবং কিছু মুসলিম আরবি ভাষাভাষীরা এটিতে নামাজ পড়েন; উমাইয়া ও আব্বাসীয় খিলাফতের সময়কার অসংখ্য সাহিত্যের সংশোধিত সংস্করণও আধুনিক প্রমিত আরবিতে লেখা হয়।
আধুনিক কালে আরবি ভাষার সমাজভাষাতাত্ত্বিক পরিস্থিতি দ্বিভাষারূপিতার একটি প্রধান উদাহরণ প্রদান করে। দ্বিভাষারূপিতা হচ্ছে একই ভাষা সম্প্রদায়ের দ্বারা একই ভাষার দুটি ভিন্ন প্রকারকে দুটি ভিন্ন সামাজিক প্রক্ষাপটে ব্যবহার করা। ঠিক যেমন কয়েক দশক আগে বাংলা ভাষার ক্ষেত্রে হত; বলার জন্য চলিত ভাষা এবং লেখার জন্য সাধু ভাষা ব্যবহার হত। এই দ্বিভাষিরূপিতা কোড-সুইচিঙকে জন্ম দেয়, যার ফলে বক্তা একই কথোপকথনে ভাষার দুটি উপভাষার মধ্যে আনাগোনা করে। যারা নিজের দেশের স্থানীয় ভাষাকে প্রথম ভাষা হিসাবে এবং চলিত আরবিরে কোন উপভাষাকে দ্বিতীয় ভাষা হিসাবে ব্যবহার করে, তারা আধুনিক প্রমিত আরবিকে তৃতীয় ভাষা হিসাবে ব্যবহার করেন। আরব বিশ্বের বাইরে আরব বংশোদ্ভুত মানুষরা, যারা ভিন্ন উপভাষায় কথা বলেন, তারা যখন একে অপরের সাথে যোগাযোগ করেন তখন তারা নিজেদের মধ্যে আধুনিক প্রমিত আরবিতে কথা বলেন।
ধ্রুপদী আরবি আদর্শ হিসাবে বিবেচিত হয়; কিছু সমসাময়িক লেখক ধ্রুপদী ব্যাকরণবিদদের (যেমন সীবাওয়াই) দ্বারা নির্ধারিত বাক্য ও ব্যাকরণগত নিয়মগুলি অনুসরণ করার প্রচেষ্টা করেন এবং ধ্রুপদী অভিধানগুলিতে (যেমন লিসান আল-আরব لِسَان العَرَب) বর্ণিত শব্দভান্ডার ব্যবহার করার চেষ্টা করেন।
অন্য ভাষার থেকে নেওয়া হোক (উদা: فلم ফিল্ম) বা বিদ্যমান শব্দভান্ডার থেকে উদ্ভূত হোক, আধুনিকতার অত্যাবশ্যকতার জন্য অনেকগুলি শব্দ আধুনিক প্রমিত আরবিতে গ্রহণ করা হয়েছে যা একটি ধ্রুপদী লেখকের কাছে রহস্যজনক হতে পারে। বিদেশী ভাষা বা স্থানীয় ভাষা থেকে কাঠামোগত প্রভাবও আধুনিক প্রমিত আরবিকে প্রভাবিত করেছে: উদাহরণস্বরূপ, আধুনিক প্রমিত আরবি রচনায় কখনও কখনও তালিকার ক্ষেত্রে "ক, খ, গ, এবং ঘ" বিন্যাস ব্যবহার করে, কিন্তু ধ্রুপদী আরবি "ক এবং খ এবং গ এবং ঘ" ব্যবহার করে, এবং ধ্রুপদী আরবি ভাষার তুলনায় আধুনিক প্রমিত আরবিতে আদ্য-উদ্দেশ্য বাক্য বেশি প্রচলিত। এই কারণগুলির জন্য, আধুনিক প্রমিত আরবিতে সাধারণত অ-আরবি উৎসগুলিতে আলাদা ভাবে বিবেচনা করা হয়। আধুনিক প্রমিত আরবির বক্তারা সবসময় ধ্রুপদী আরবির ব্যাকরণের জটিল নিয়ম পালন করেন না। আধুনিক প্রমিত আরবি মূলত তিনটি ক্ষেত্রে ধ্রুপদী আরবির থেকে পৃথক: শব্দভান্ডার, রচন শৈলী, এবং প্রান্তস্থ কিছু উদ্ভাবন যা কঠোরভাবে ধ্রুপদী কর্তৃপক্ষ দ্বারা নিয়ন্ত্রিত হয় না। সামগ্রিকভাবে, আধুনিক স্ট্যান্ডার্ড আরবি সমপ্রকৃতির নয়: এমন কিছু লেখক আছেন যারা ধ্রুপদী শৈলী ঘেঁষা গঠনশৈলী ব্যবহার করেন আবার কেউ কেউ নতুন শৈলীর নিদর্শন তৈরি করার চেষ্টা করেন। এর সঙ্গে যোগ হয়েছে স্থানীয় আরবি ভাষার প্রকারের প্রভাব এবং বিদেশী ভাষা, যেমন আফ্রিকায় এবং লেবাননে ফরাসি বা মিশর, জর্দান, এবং অন্যান্য দেশে ইংরেজির প্রভাবের উপর নির্ভর করে শব্দভান্ডারের আঞ্চলিক পার্থক্য। আধুনিক প্রমিত আরবি যেহেতু ধ্রুপদী আরবির একটি সংশোধিত এবং সরলীকৃত রূপ, আধুনিক প্রমিত আরবি ধ্রুপদী আরবিতে ব্যবহৃত অপ্রচলিত শব্দগুলি বর্জন করেছে। দ্বিভাষারূপিতার কারণে বিভিন্ন আরবি উপভাষা অবাধে আধুনিক প্রমিত আরবি থেকে শব্দ "ঋণ" নেয়, ঠিক যেমন নব্য ভারতীয়-আর্য ভাষাগুলি সংস্কৃত থেকে শব্দ ঋণ নিয়ে থাকে; বিভিন্ন চলিত উপভাষায় শিক্ষিত বক্তারা এই ধরনের যোগাযোগের মাধ্যমে কথা বলে থাকেন। আধুনিক প্রমিত আরবিতে জোরে পাঠ করা ক্রমশ সহজ হয়ে উঠছে, কারণ ধ্রুপদী আরবির তুলনায় কম কঠোর নিয়ম ব্যবহার, বিশেষত বিভক্তি ত্যাগ করা, এবং এর ফলে এটি আরবির কথিত প্রকারগুলির কাছাকাছি হয়ে উঠছে।
ব্যঞ্জনধ্বনি
টিকা:
স্বরধ্বনি
টিকা:
আধুনিক প্রমিত আরবি এবং ধ্রুপদী আরবির মধ্যে পার্থক্য
আধুনিক প্রমিত আরবি এবং ধ্রুপদী আরবির মধ্যে পার্থক্যের ব্যাপ্তি ভাষাবিজ্ঞানের তিনটি শ্রেণী জুড়ে: বাক্য-গঠন, পরিভাষা এবং উচ্চারণ (বিশেষত তাশকীলের ক্ষেত্রে)। বিরামচিহ্ন এবং লেখার শৈলী ব্যবহারের মধ্যেও পার্থক্য স্পষ্ট।
এটা উল্লেখ্য যে আরবি ভাষাভাষীর মানুষরা এই দুই প্রকারের মধ্যে কোন উল্লেখযোগ্য পার্থক্য খুঁজে পান না, এবং কখনও কখনও একই নাম দ্বারা উভয় প্রকারকেই উল্লেখ করে থাকেন: আল-আরাবীয়াত উল-ফুশহা, "সবচেয়ে প্রাচুর্যপূর্ণ আরবি ভাষা"।
বাক্য গঠনের পার্থক্য
ধ্রুপদী আরবিতে ব্যবহৃত জটিল বাক্য এবং শব্দ গঠন প্রক্রীয়াকে আধুনিক প্রমিত আরবিতে সরলীকরণ করা হয়েছে। উদাহরণ স্বরুপ বিশেষ্য পদগুচ্ছ এবং আংশিক-বাক্যের পরিবর্তে ক্রীয়া বাক্য ব্যবহার করা, পদগুচ্ছীয় বিশেষণ ব্যবহার না করা এবং পদমর্যাদা এবং চাকুরিগত উপাধির ক্ষেত্রে স্ত্রীলিঙ্গ ব্যবহার করা।
পরিভাষার পার্থক্য
আধুনিক প্রমিত আরবি এবং ধ্রুপদী আরবি যে ক্ষেত্রে উল্লেখযোগ্যভাবে পৃথক তা হল পরিভাষা। প্রযুক্তি, সাহিত্য ও বৈজ্ঞানিক ক্ষেত্রে আধুনিক যুগের সঙ্গে সামঞ্জস্য রাখার প্রয়োজনীয়তা থেকে এই পার্থক্যের জন্ম হয়েছে। এই সমস্ত পরিভাষার অধিকাংশরই ধ্রুপদী আরবিতে অস্তিত্ব ছিল না। অ-আরবিয় পরিভাষার ক্ষেত্রে আধুনিক প্রমিত আরবির গ্রহণযোগ্যতার প্রবণতা বেশি। বিংশ শতাব্দির দ্বিতীয় অর্ধে আরবি ভাষা একাডেমীর আধুনিক পরিভাষাকে শাস্ত্রিয় আরবি প্রথায় আরবিকরণের প্রচেষ্টা সত্ত্বেও আধুনিক কালের দ্রুত উন্নয়নের কারণে প্রতিবর্ণিকরণ হল পরিভাষার আরবিকরণের বিকল্প পদ্ধতি।
উচ্চারণের পার্থক্য
আরবি লিপিতে যে সমস্ত উচ্চারণ নেই সেই সমস্ত উচ্চারণ আধুনিক প্রমিত আরবিতে ব্যবহার হয়, যেমন/g/(গ),/p/(প), এবং/v/(ৱ)। এর ব্যবহার ধ্রুপদী আরবিতে পাওয়া যায় না। আবার অন্যদিকে ধ্রুপদী আরবিতে শব্দের একটি অবিচ্ছেদ্য অংশ হচ্ছে তাশকীল। কিন্তু আধুনিক প্রমিত আরবিতে তাশকীল শুধুমাত্র উচ্চারণের প্রয়োজনিয়তা অনুযায়ী ব্যবহার করা হয়। আধুনিক প্রমিত আরবিতে বাক্যের শেষে, এমনকি কখনও বাক্যের মাঝখানেও, তাশকীল ব্যবহার করা হয় না।
যতিচিহ্নের পার্থক্য
আধুনিক প্রমিত আরবি অন্যান্য ভাষা থেকে বিভিন্ন যতিচিহ্ন গ্রহণ করেছে, এবং ধ্রুপদী আরবির কিছু চিহ্নের বিলোপ ঘটেছে। এর প্রধান কারণ আধুনিক প্রযুক্তি, বিশেষ করে মুদ্রণ ব্যবস্থা এবং ইন্টারনেটের ব্যবহার।
শৈলীর পার্থক্য
আধুনিক প্রমিত আরবি ধ্রুপদী আরবির রীতি অনুসরণ না করে আধুনিক লেখার রীতি, যেমন প্রবন্ধ, মতামত নিবন্ধ এবং প্রযুক্তিগত প্রতিবেদন গ্রহণ করেছে। এছাড়াও বিদেশি ভাষা থেকেও কিছু রীতি, যেমন ব্লগ, প্রদর্শিকা, ইত্যাদি, সরাসরি আমদানি করা হয়েছে। মকামার মত কিছু ধ্রুপদী লেখার রীতি সম্পুর্ণরূপে অবলুপ্ত হয়ে গেছে।
আঞ্চলিক প্রকারভেদ
আধুনিক প্রমিত আরবি মধ্যপ্রাচ্য জুড়ে তুলনামূলকভাবে অভিন্ন। আঞ্চলিক বৈচিত্রগুলি দেশীয় কথ্য ভাষার প্রভাবের কারণে বিদ্যমান। যে সমস্ত টিভি সঞ্চালক আধুনিক প্রমিত আরবি লেখা দেখে সঞ্চালন করেন, তাদের বিশেষভাবে আদেশ করা হয় বিভিন্ন শব্দের উচ্চারণের সময় তাদের জাতিগত বৈশিষ্টতা (যেমন মিশরীয়দের ক্ষেত্রে ج জিম বর্ণটি "গ"-এর মতো উচ্চারণ) না ফুটে ওঠে। কিন্তু তা সত্ত্বেও বক্তার অন্যান্য বৈশিষ্ট্য, ষেমন শ্বাসাঘাত, স্বরধ্বনির প্রকৃত উচ্চারণ এবং অন্যান্য ব্যঞ্জনধ্বনির উচ্চারণ, স্পষ্টত বোঝা যেতে পারে। যারা আধুনিক প্রমিত আরবি বলেন তারা উচ্চারণ, শব্দের ব্যবহার এবং ব্যাকরণগত রূপে কথ্য ভাষার সঙ্গে ধ্রুপদী ভাষার সংমিশ্রণ করেন। এই সংমিশ্রণ সংবাদ প্রতিবেদনের মতো আনুষ্ঠানিক লেখার ক্ষেত্রেও দেখা যায়। বিনোদনের খবরের মতো অন্যান্য ক্ষেত্রে আধুনিক প্রমিত ভাষা এবং কথ্য ভাষার সংমিশ্রণ দেখা যায়।
বক্তা
আধুনিক প্রমিত আরবিতে শিক্ষিত ব্যক্তিরা প্রাথমিকভাবে আরব লীগের বেশিরভাগ দেশে পাওয়া যায়। এটা অনুমান করা যেতে পারে যে এই অঞ্চলের শিক্ষিত জনগোষ্ঠীর সংখ্যাই হচ্ছে এই ভাষার বক্তার সংখ্যা, কারণ আরব লীগের বেশিরভাগ দেশেই বিদ্যালয়গুলিতে আধুনিক প্রমিত আরবি শেখা বাধ্যতামূলক। যারা এই ভাষাতে শিক্ষিত তারা আরও অনেক কম স্বক্রিয়ভাবে ব্যবহার করে থাকেন, কারণ তারা প্রধানত পড়া বা লেখার সময় এটা ব্যবহার করে থাকেন, বলার সময় নয়। উত্তর নাইজেরিয়ার ইসলামি শিক্ষায় শিক্ষিতরা (বিশেষ করে হাউসা এবং ফুলা জাতির মানুষরা) এই ভাষায় কথা বলে থাকেন।
বৃহত্তম জনসংখ্যা অনুযায়ী যে সমস্ত দেশে বিদ্যালয়ে আধুনিক প্রমিত আরবি পড়ানোর আদেশ আছে (তথ্য ২০০৮-২০১৪ সালের):
পিপলস লিবারেশন আর্মি রকেট ফোর্স
পিপলস লিবারেশন আর্মি রকেট ফোর্স, পূর্বের দ্বিতীয় আর্টিলারি কর্পস, গণপ্রজাতন্ত্রী চীন এর কৌশলগত ও কৌশলগত ক্ষেপণাস্ত্র শক্তি। পিএলএআরএফ হ'ল পিপলস লিবারেশন আর্মি (পিএলএ) এর চতুর্থ শাখা এবং ভূমি-ভিত্তিক ব্যালিস্টিক ক্ষেপণাস্ত্রগুলির অস্ত্রাগারকে নিয়ন্ত্রণ করে - পারমাণবিক এবং প্রচলিত উভয়ই। সশস্ত্র পরিষেবা শাখা 1966 সালের 1 জুলাই প্রতিষ্ঠিত হয়েছিল এবং এটির প্রথম জনসম্মুখে হাজির হয়েছিল 1984 সালের 1 অক্টোবর operations পিএলএআরএফ কেন্দ্রীয় সামরিক কমিশনের (সিএমসি) সরাসরি কমান্ডে রয়েছে।
মুক্তিনগর ইউনিয়ন
৪নং মুক্তিনগর ইউনিয়ন পরিষদ বাংলাদেশের গাইবান্ধা জেলার সাঘাটা উপজেলার একটি ইউনিয়ন। এর পূর্ব নাম সগুনা ইউনিয়ন পরিষদ, যা ১৯৮৫ সালে পরিবর্তিতে বর্তমান নামে নামকরণ করা হয়। এর আয়তন- ১৪.৭৬(বর্গ কিঃ মিঃ), লোকসংখ্যা- ২১,৭৫২ জন।(আদমশুমারী-২০১১ অনুযায়ী)
গোলাম মুস্তাফা
গোলাম মুস্তাফা বলতে বোঝাতে পারে: